VIEŠOJO PASLAUGŲ PIRKIMO-PARDAVIMO SUTARTIS 

2025 m. _____________ d. Nr. VP-S-
Vilnius

	Mykolo Romerio universitetas, įsikūręs adresu Ateities g. 20, Vilnius, Lietuva LT- 08303, Juridinių asmenų registro kodas 111951726, PVM mokėtojo kodas LT119517219 (toliau – Paslaugų gavėjas arba Perkančioji organizacija, atstovaujamas Infrastruktūros ir technologijų direktoriaus Rimanto Kuliešiaus, veikiančio pagal 2024 m. birželio 14 d. rektoriaus įsakymu Nr. 1I-120 nustatytus įgaliojimus, 
ir  .........., įsikūręs adresu ..........., Juridinių asmenų registro kodas ......., PVM mokėtojo kodas .........(toliau – Paslaugų teikėjas), atstovaujamas ......................., veikiančios pagal ........., toliau kartu vadinamos „Šalimis“ arba atskirai „Šalimi“,
vadovaudamiesi Perkančiosios organizacijos įgyvendinamo viešojo mažos vertės pirkimo rezultatais, vykdyto vadovaujantis Lietuvos Respublikos viešųjų pirkimų įstatymu ir kitais teisės aktais, 
 sudarė šią viešojo paslaugų pirkimo – pardavimo sutartį (toliau – Sutartis) ir susitarė dėl žemiau pateiktų sąlygų.

1. SUTARTIES DALYKAS
[bookmark: _Hlk163118261]	1.1. Sutarties objektas – teritorijos valymo ir priežiūros paslaugos (toliau - paslaugos).
1.2. Šia Sutartimi Paslaugų teikėjas įsipareigoja suteikti paslaugas, o Paslaugų gavėjas įsipareigoja priimti paslaugas ir už jas sumokėti pagal Sutartyje nurodytą kainą Sutartyje numatytomis sąlygomis ir tvarka. 
1.3. Paslaugų teikimo vieta: Mykolo Romerio universiteto Viešojo saugumo akademija, Maironio g. 27 ir Maironio g. 29, Kaunas.
1.4. Paslaugos turi būti teikiamos nuo sutarties pasirašymo dienos.
1.5. Aplinkosauginiai kriterijai Paslaugoms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“  nustatant sutarties vykdymui: visi užsakymai, duomenys, sąskaitos teikiamos el. būdu, Esant būtinybei  pateikti ką  nors gyvai, vykstama viešuoju netaršiu transportu.

	2. PASLAUGŲ KAINA, KAINODAROS TAISYKLĖS, APMOKĖJIMO TVARKA
2.1. Pradinė Sutarties vertė  yra  ..... Eur (....eurų...ct.). Sutarties maksimali kaina yra ...... Eur (.... ... ct.) Į šią sumą įeina visos Paslaugų teikėjo išlaidos ir visi mokesčiai, iš kurių pridėtinės vertės mokestis (toliau – 21 % PVM) sudaro .... Eur (.... eurų ..ct.), būtini tinkamai įvykdyti Sutartį. 
	2.3. Sutartyje nustatyta fiksuotos kainos kainodara.
                       	2.4. Sąskaitos faktūros Perkančiajai organizacijai teikiamos tik elektroniniu būdu:
2.4.1. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos tiekėjo pasirinktomis priemonėmis.
2.4.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis.
2.4.3. Perkančioji organizacija elektronines sąskaitas faktūras priima ir apdoroja naudodamasi informacinės sistemos „SABIS“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.
	2.5. Paslaugų gavėjas visas mokėtinas sumas moka pavedimu į Sutartyje nurodytą Paslaugų teikėjo banko sąskaitą. 
	2.6. Į Sutarties kainą įskaičiuoti visi mokesčiai bei visos kitos Paslaugų teikėjo patirtos ir (ar) galimos patirti tiesioginės ir netiesioginės išlaidos ir mokesčiai, susiję su paslaugų teikimu, įskaitant, bet neapsiribojant (išskyrus tuos atvejus, kai Pirkimo dokumentuose aiškiai nurodyta, kad tam tikros konkrečios išlaidos neturi būti įskaičiuotos į Sutarties kainą).
                        2.7. Bet kuri Sutarties šalis Sutarties galiojimo metu turi teisę inicijuoti Sutartyje numatytų kainos perskaičiavimą (keitimą) ne anksčiau kaip po 6 (šešių) mėnesių nuo Paskutinės pirkimo, kurio pagrindu sudaryta ši Pirkimo sutartis, pasiūlymų pateikimo termino dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 4 punkte, viršija 5 procentus (perkančioji organizacija gali įrašyti ir kitokį procentinį dydį, tačiau jis turi būti protingas, atitikti rinkos realijas ir negali būti nustatytas toks aukštas, kad perskaičiavimas iš esmės taptų neįmanomas). Atlikdamos perskaičiavimą, Šalys vadovaujasi Lietuvos statistikos departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos statistikos departamento ar kitos institucijos išduoto dokumento ar patvirtinimo.
2.7.1. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą kainą, perskaičiuotą pradinės sutarties vertę.
2.10.2. Perskaičiuota  kaina taikoma užsakymams, pateiktiems po to, kai Šalys sudaro susitarimą dėl kainos perskaičiavimo.
2.10.3. Nauja kaina apskaičiuojama pagal formulę:
[image: https://e-seimas.lrs.lt/rs/actualedition/daa0e4a05c3c11e7a53b83ca0142260e/iYRMQIGuPO/content_files/image002.png], kur:
a – kaina (Eur be PVM)) (jei ji jau buvo perskaičiuotas, tai po paskutinio perskaičiavimo);
a1 – perskaičiuota (pakeistas) kaina (Eur be PVM);
k – Pagal vartotojų kainų indeksą („Vartojimo prekės ir paslaugos“) apskaičiuotas Vartojimo prekių ir paslaugų  kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
 [image: https://e-seimas.lrs.lt/rs/actualedition/daa0e4a05c3c11e7a53b83ca0142260e/iYRMQIGuPO/content_files/image003.png], (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas („Vartojimo prekės ir paslaugos“);
Indpradžia – laikotarpio pradžios datos (mėnesio) vartojimo prekių ir paslaugų indeksas („Vartojimo prekės ir paslaugos“) Pirmojo perskaičiavimo atveju laikotarpio pradžia (mėnuo) yra Paskutinės pirkimo, kurio pagrindu sudaryta ši Pirkimo sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo. 
2.10.3. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Lietuvos statistikos departamentas pokyčius skelbia apvalindamas iki vieno skaitmens po kablelio) skaitmens po kablelio, o apskaičiuota  kaina „a“ suapvalinama iki dviejų (perkančioji organizacija įrašo tiek skaitmenų, kiek kainai nurodyti naudojama sudarytoje sutartyje) skaitmenų po kablelio. 
2.10.4. Vėlesnis kainų perskaičiavimas negali apimti laikotarpio, už kurį perskaičiavimas jau buvo atliktas.
		
	3. SUSIRAŠINĖJIMAS
	3.1. Paslaugų gavėjo ir Paslaugų teikėjo vienas kitam siunčiami pranešimai turi būti raštiški. Siunčiami pranešimai turi būti siunčiami paštu, elektroniniu paštu, arba įteikiami asmeniškai Sutartyje Šalių nurodytais adresais. Jei adresatas raštu praneša kitą adresą, tai dokumentai privalo būti pristatomi naujuoju adresu.
	3.2. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.

	4. PASLAUGŲ GAVĖJO TEISĖS IR PAREIGOS	
	4.1. Paslaugų gavėjas turi nedelsdamas suteikti Paslaugų teikėjui visą turimą informaciją, kuri reikalinga Sutarčiai vykdyti.
	4.2. Paslaugų gavėjas bendradarbiauja su Paslaugų teikėju ir suteikia jam visą informaciją, kurios pastarasis pagrįstai prašo, kad galėtų vykdyti Sutartį.
	4.3. Paslaugų gavėjas turi teisę duoti nurodymus ar instrukcijas, siekdamas užtikrinti tinkamą paslaugų teikimą.
	4.4. Paslaugų gavėjas privalo Sutartyje nustatytomis sąlygomis ir tvarka laiku apmokėti Paslaugų teikėjo pateiktas sąskaitas.
	4.5. Perkančioji organizacija turi ir kitas šios Sutarties bei Lietuvos Respublikoje galiojančių teisės aktų numatytas teises. 

	5. PASLAUGŲ TEIKĖJO TEISĖS IR PAREIGOS	
	5.1. Paslaugų teikėjas laikosi visų galiojančių įstatymų ir kitų teisės aktų nuostatų ir užtikrina, kad darbuotojai jų laikytųsi. Paslaugų teikėjas garantuoja Paslaugų gavėjui nuostolių atlyginimą, jei Paslaugų teikėjas, jo ar jo darbuotojai nesilaikytų minėtųjų įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai.
	5.2. Paslaugų teikėjas turi vykdyti teisėtus Paslaugų gavėjo nurodymus. Jei Paslaugų teikėjas mano, kad Paslaugų gavėjo nurodymai viršija Sutarties reikalavimus, jis apie tai praneša Paslaugų gavėjui per 5 (penkias) kalendorines dienas nuo tokio nurodymo gavimo dienos. 
	5.3. Paslaugų teikėjas visus dokumentus ir informaciją, gautą pagal Sutartį, laiko konfidencialia ir be išankstinio raštiško Paslaugų gavėjo leidimo neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį. Jei nesutariama, ar būtina skelbti ar atskleisti kokias nors Sutarties nuostatas, galutinį sprendimą priima Paslaugų gavėjas.
	5.4. Kai Paslaugų teikėjas nevykdo ar netinkamai vykdo savo sutartines prievoles, jis turi, Paslaugų gavėjui pareikalavus, savo sąskaita ištaisyti bet kokius trūkumus, susijusius su paslaugų teikimu.
	5.5. Paslaugų teikėjas neturi teisės naudoti Perkančiosios organizacijos Prekių ženklų ar pavadinimo jokioje reklamoje, leidiniuose ar kitur be išankstinio raštiško Perkančiosios organizacijos sutikimo. 
	5.6. Paslaugų teikėjas privalo užtikrinti, kad Sutarties sudarymo momentu ir visą jos galiojimo laikotarpį Paslaugas teiktų reikiamas ir optimalus specialistų skaičius ir Paslaugų teikėjo ar subtiekėjo (jei taikoma) specialistai turėtų reikiamą kvalifikaciją ir patirtį, nepriklausomai, ar buvo keliami kvalifikacijos reikalavimai pirkimo dokumentuose, reikalingą norinti kokybiškai ir laiku suteikti Paslaugas. 
	5.7. Paslaugų teikėjas turi bendradarbiauti su Perkančiąja organizacija visos Sutarties vykdymo metu ir nedelsdamas informuoti Perkančiąją organizaciją apie bet kokias aplinkybes, kurios trukdo ar gali sutrukdyti Paslaugų teikėjui įvykdyti įsipareigojimus Sutartyje nustatytais terminais arba gali turėti įtakos teikiamų Paslaugų kokybei.
	5.8. Perkančiajai organizacijai raštu paprašius, grąžinti visus iš Perkančiosios organizacijos gautus, Sutarčiai vykdyti reikalingus dokumentus.
	5.9. Paslaugų teikėjas turi šioje Sutartyje ir Lietuvos Respublikoje galiojančiuose teisės aktuose numatytas teises. 
	
	6. SUBTIEKIMAS
	6.1. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Paslaugų gavėjui pranešti tuo metu žinomų subtiekėjų pavadinimus, kontaktinius duomenis ir jų atstovus, pasirašant atskirą Sutarties priedą. Paslaugų gavėjas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. 
	6.2. Paslaugų teikėjas Sutarties vykdymo metu gali inicijuoti subtiekėjo, numatyto Sutarties priede, pakeitimą, nurodydamas tokio keitimo motyvus.
	6.3. Jei subtiekėjui Pirkimo dokumentuose buvo keliami kvalifikaciniai reikalavimai arba subtiekėjas buvo pasitelktas pagrindžiant Paslaugų teikėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu subtiekėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Paslaugų gavėjas reikalauja, kad Paslaugų teikėjas per Paslaugų gavėjo nustatytą terminą pakeistų minėtą subtiekėją reikalavimus atitinkančiu subtiekėju.
	6.4. Paslaugų gavėjui sutikus su subtiekėjo pakeitimu, Paslaugų gavėjas kartu su Paslaugų teikėju raštu sudaro susitarimą dėl subtiekėjo pakeitimo, kurį pasirašo Šalys. Šis susitarimas yra neatskiriama Sutarties dalis.

	7. SUTARTIES ĮVYKDYMO UŽTIKRINIMAS IR ŠALIŲ ATSAKOMYBĖ
[bookmark: _Ref27604760][bookmark: _Hlk28270429]	7.1. Sutarties tinkamas įvykdymas yra užtikrintas netesybomis – 5 proc. bauda nuo Sutartyje numatytos Pradinės sutarties vertės.
	7.2. Sutarties įvykdymo užtikrinimu garantuojama, kad Perkančiajai organizacijai bus atlyginti nuostoliai, atsiradę Paslaugų teikėjui dėl jo kaltės pažeidus Sutartį.
	7.3. Jei Paslaugų teikėjas nevykdo savo sutartinių įsipareigojimų ar vykdo juos netinkamai, Perkančioji organizacija pareikalauja sumokėti Sutarties 7.1 p. numatyto procentinio dydžio baudą nuo neįvykdytos arba netinkamai įvykdytos Sutarties dalies vertės. Prieš pateikdama reikalavimą sumokėti baudą, Perkančioji organizacija įspėja apie tai Paslaugų teikėją, nurodydama, dėl kokių sutartinių įsipareigojimų nevykdymo arba netinkamo vykdymo pateikia šį reikalavimą bei nurodo protingą terminą trūkumams pašalinti. 
	7.4. Paslaugų gavėjas, uždelsęs sumokėti Sutarties 2.5. p. numatyta tvarka, įsipareigoja Paslaugų teikėjui pareikalavus mokėti Paslaugų teikėjui 0,02% nuo neapmokėtos sąskaitos dydžio delspinigius, už kiekvieną uždelstą dieną.
	7.5. Paslaugų teikėjas, uždelsęs suteikti paslaugas Sutartyje numatytais terminais, moka Paslaugų gavėjui 0,02% nuo nesuteiktų paslaugų vertės delspinigius už kiekvieną uždelstą dieną. Paslaugų gavėjas turi teisę pradėti skaičiuoti delspinigius be atskiro oficialaus Paslaugų teikėjo įspėjimo. 

	8. SUTARTIES PAŽEIDIMAS
8.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
8.2. Vienai Sutarties Šaliai pažeidus Sutartį, nukentėjusioji Šalis turi teisę:
8.2.1. reikalauti kitos Šalies vykdyti sutartinius įsipareigojimus;
8.2.2. reikalauti atlyginti nuostolius;
8.2.3. reikalauti sumokėti Sutartyje nustatytus delspinigius;
8.2.4 reikalauti sumokėti Sutartyje nustatytą baudą arba pasinaudoti kita Sutarties įvykdymo užtikrinimo priemone;
8.2.5. reikalauti sumažinti kainą, neįvykdyta ar netinkamai įvykdyta Tiekėjo įsipareigojimų dalimi;
8.2.6. nutraukti Sutartį;
8.2.7. taikyti kitus Lietuvos Respublikos teisės aktų nustatytus teisių gynimo būdus.
8.3. Paslaugų teikėjas negali perleisti visų ar dalies savo įsipareigojimų pagal šią Sutartį be išankstinio raštiško Perkančiosios organizacijos sutikimo.
8.4. Paslaugų teikėjas turi nedelsiant pranešti Perkančiajai organizacijai apie bet kokius esminius Tiekėjo asmens pasikeitimus, patvirtinant, kad prielaidos, būtinos Sutarčiai vykdyti, nenustojo galioti.
[bookmark: _Ref27608937]8.5. Šioje Sutartyje esminėmis sąlygomis laikoma:
8.5.1. Sutarties dalykas;
8.5.2. Sutarties kaina ir kainodaros taisyklės;
8.5.3. apmokėjimo sąlygos ir tvarka;
8.5.4. Paslaugų teikėjo sutartinių įsipareigojimų vykdymo terminas (-ai);
8.5.5. subtiekėjo (-ų), specialisto (-ų) keitimo tvarka;
8.5.6. reikalavimai, susiję su Sutarties įvykdymo užtikrinimu.
8.6. Sutarties 8.5. p. numatytų sąlygų pažeidimas laikomas esminiu Sutarties pažeidimu.

	9. SUTARTIES GALIOJIMAS IR NUTRAUKIMAS	
[bookmark: _GoBack]	9.1. Sutartis įsigalioja, kai Sutartį pasirašo abi Sutarties Šalys ir galioja 12 (dvylika) mėnesių. Per 30 (trisdešimt) dienų vienai iš Šalių nepareiškus raštiško reikalavimo nutraukti Sutartį, Sutartis pratęsiama ne ilgesniam nei 24 (dvidešimt keturių) mėnesių laikotarpiui. Bendra Sutarties trukmė kartu su pratęsimais negali viršyti 36 (trisdešimt šešių) mėnesių  arba  iki visiško Šalių įsipareigojimų įvykdymo.
	9.2. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
	9.3. Sutartį galima nutraukti šiais atvejais:
	9.3.1. vienos Šalies sprendimu prieš 10 kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis sutarties pažeidimas. Nustatydamos esminį sutarties pažeidimą Šalys privalo vadovautis Lietuvos Respublikos civilinio kodekso 6.217 str. ir Sutarties nuostatomis.
	9.3.2. Paslaugų gavėjo sprendimu prieš 10 kalendorinių dienų raštu įspėjus Paslaugų teikėją Viešųjų pirkimų įstatymo 90 straipsnio 1 dalyje nurodytais atvejais.
	9.3.3. abiejų Šalių rašytiniu susitarimu. 
	9.4. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

	10. GINČŲ SPRENDIMO TVARKA	
	10.1. Šalių tarpusavio prieštaravimai ir nesutarimai sprendžiami derybomis. Prieštaravimai ir nesutarimai, kurių nepavyksta išspręsti derybomis per 20 dienų terminą, sprendžiami Lietuvos Respublikos teisės aktų nustatyta tvarka Lietuvos Respublikos teismuose. 

11. ASMENS DUOMENŲ APSAUGA
11.1. Jei Paslaugų teikėjas vykdydamas Sutartį netvarkys asmens duomenų Perkančiosios organizacijos vardu, tokiu atveju vadovaujantis Bendrojo duomenų apsaugos reglamento (ES) 2016/679 (toliau - Reglamentas) bus laikomas atskiru duomenų valdytoju ir asmens duomenys bus tvarkomi vadovaujantis šios Sutarties 13 skyriuje nustatytomis sąlygomis. Jei Paslaugų teikėjas vykdydamas Sutartį tvarkys asmens duomenis Perkančiosios organizacijos vardu, tokiu atveju sudaromas atskiras susitarimas dėl asmens duomenų tvarkymo. 
11.2. Šalys, sudarydamos Sutartį, patvirtina suprantančios, kad vykdant Sutartį yra tvarkomi asmens duomenys.
11.3. Šalys įsipareigoja:
11.3.1. laikytis Lietuvos Respublikos asmens duomenų apsaugos įstatymo, Bendrojo duomenų apsaugos reglamento (ES) 2016/679 (toliau - Reglamentas) ir kitų teisės aktų, reglamentuojančių asmens duomenų tvarkymą, reikalavimų;
11.3.2. bendradarbiaujant tarpusavyje ir pagal galimybes suteikti viena kitai pagalbą, kad kita Šalis galėtų laikytis savo įsipareigojimų pagal asmens duomenų apsaugą reglamentuojančius teisės aktus;
11.3.3. užtikrinti galimybes duomenų subjektams naudotis savo teisėmis pagal Reglamentą;
11.3.4. raštu informuoti viena kitą apie kiekvieną asmens duomenų saugumo pažeidimą, susijusį su kitos Šalies perduotais asmens duomenimis;
11.3.5. tinkamai informuoti fizinius asmenis (savo darbuotojus), kuriuos Šalys pasitelkia Sutarčiai vykdyti, kad jų asmens duomenys gali būti perduoti kitai Šaliai ir gali būti Šalių tvarkomi Sutarties vykdymo tikslais. Fiziniai asmenys turi būti informuojami iki jų pasitelkimo Sutarties vykdymui arba iki jų duomenų perdavimo kitai Šaliai momento.

	12. KITOS NUOSTATOS
	12.1. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.
	12.2. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.
	12.3. Paslaugų gavėjo paskirtas asmuo, atsakingas už Sutarties vykdymą yra Audronė Milkevičiūtė Viešojo saugumo akademijos pastatų eksploatacijos grupės vadovė, el. paštas  audronasa@mruni.eu. Paslaugų gavėjo paskirtas asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas yra Giedrė Lodaitė, Teisės ir viešųjų pirkimų tarnybos, Viešųjų pirkimų tarnybos vyriausioji vadybininkė. Paslaugų teikėjo paskirtas asmuo:
	12.4. Jeigu pirkimo vykdymo metu nebuvo tikrinama Paslaugų teikėjo kvalifikacija dėl teisės verstis atitinkama veikla arba buvo tikrinama ne visa apimtimi, Paslaugų teikėjas įsipareigoja, kad Sutartį vykdys tik tokią teisę turintys asmenys.
	12.5. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.
	12.6. Sutartis sudaroma lietuvių kalba.
                       12.7. Sutarties priedai:
                       12.7.1. Techninė specifikacija, 1 priedas.
                       12.7.2. Tiekėjos pasiūlymas, 2 priedas.
                        12.7.3. Bendrosios pirkimo sąlygos, 3 priedas.
	
	13. ŠALIŲ JURIDINIAI ADRESAI, REKVIZITAI IR PARAŠAI
	PASLAUGŲ GAVĖJAS 
Mykolo Romerio universitetas	
Juridinių asmenų registro kodas 111951726
PVM mokėtojo kodas LT119517219
Ateities g. 20, LT-08303 Vilnius
Tel.: +370 5 2714625
El. paštas: roffice@mruni.eu  
A .s.  LT32 7300 0100 0249 2574
AB bankas „Swedbank“, banko kodas 73000

PareiPareigos: Infrastruktūros ir technologijų direktorius


Vardas, pavardė: Rimantas Kuliešius


Parašas:

	PASLAUGŲ TEIKĖJAS

Įmonės .k. 
PVM mokėtojo kodas  
Adresas: 
Tel.: 	 
El. paštas: 


Pareigos:  

Vardas, pavardė: 

Parašas:

